อาหารเช้าของคนที่นี่ เด่นๆเลยก็คือ ติ่มซำค่ะ เราก็เลยต้องทานอีกสักร้าน แบบว่ามาเที่ยวทั้งที ขอจัดคุ้มๆสักหน่อย ส่วนตัวชอบทานแนวนี้อยู่แล้วด้วย สำหรับที่นี่ ที่นั่งเยอะดีค่ะ แต่คนก็เยอะ ทำให้ต้องรอคิวพนักงานนึ่งประมาณนึง แต่ว่าก็ไม่ได้นานมากมายค่ะ

ติ่มซำที่นี่ เข่งละ 15 บาทค่ะ ชอบแบบไหน ก็หยิบใส่ถาด และแจ้งเลขที่โต๊ะให้พนักงานทราบค่ะ เนื่องจากร้านนี้คนเยอะ ขนมจีบไข่กุ้งก็เลยหมดอดลอง เศร้าๆ แต่ว่าเราก็เลือกอย่างอื่นแทนให้เต็มท้องเช่นเดิมเนอะ อิอิ พอเราเลือกเสร็จแล้ว ก่อนนึ่ง พนักงานก็จะเติมซอสบางถ้วยก่อนนึ่งด้วยค่ะ

รสชาติที่นี่อร่อยใช้ได้เลยค่ะ แต่ละถ้วย มีรสชาติที่เห็นความต่าง มีทั้งรสเค็ม หวาน เปรี้ยว ทำให้เรารู้สึกว่าทานแล้วไม่เลี่ยนมากค่ะ ถือว่าใช้ได้เลยค่ะ นอกจากติ่มซำ ยังมีเปาะเปี๊ยะทอด ซาลาเปาทอดก็อร่อยค่ะ และมีบะกุ๊ดเต๋ด้วย

นอกจากที่เราทาน ยังมีโจ๊กหมู/กุ้ง/ปลากะพง ข้าวต้มปลา ก๋วยเตี๋ยวหลอด หอยจ๊อปู ซี่โครงหมูทอด ซาลาเปาไส้หมูแดง/หมูสับ บะจ่าง ด้วยค่ะ ใครสนใจมาเที่ยวที่จังหวัดนี้ อย่าลืมมาลองกันนะจ้า